หรูหราตระการตาเครื่องเพชรมาสเตอร์พีซนับพันล้าน
สมชื่อกับเป็นศูนย์กลางไลฟ์สไตล์ที่หรูหราติดอันดับโลก ศูนย์การค้าสยามพารากอน ร่วมกับปอร์เช่ ประเทศไทย จัดแสดงเครื่องเพชรมาสเตอร์พีซ จาก 17 ร้านเพชรและจิวเวลรี่ชั้นนำ ใน งาน Siam Paragon World of Luxury Presents The Masterpieces Showcase โดยเนรมิตห้องฉัตรา บอลรูม โรงแรมสยามเคมปินสกี้ เป็นโรงละครสุดหรูหราอลังการ โชว์ผลงานการออกแบบเพชรและจิวเวลรี่ระดับมาสเตอร์พีซอย่างตระการตา มูลค่านับพันล้าน ท่ามกลางแขกวีไอพีและนักช็อประดับท็อปสเปนเดอร์ ที่มาร่วม งานอย่างคับคั่ง,17 ร้านเพชรและจิวเวลรี่ดังที่ร่วมโชว์เครื่องเพชร ประกอบด้วย Blue River, Gems Pavillion, Prima Gems, Pannarai Jewellers, Le Beau, S.T. Diamond Design, Sirus Tanya, Dermond, Bijioux de Louise, Karat, Sirinapa Diamond, Xavier, Sette, Trez Jewelry, P&P Jewelry, Scintilla และ Rajdamri Gems ล้วนรังสรรค์ผลงานอันงดงามมาโชว์เรียกน้ำย่อย และปิดท้ายด้วยผลงานชิ้นไฮไลต์ระดับมาสเตอร์พีซ จากร้าน Blue River ที่ได้รังสรรค์ชุดเครื่องประดับคอลเลกชั่น Fiori ออกโชว์ ประกอบด้วย สร้อยคอ ต่างหู และแหวน ได้แรงบันดาลใจจากความสวยงามของพืชพรรณไม้ในสวนดอกไม้ใจกลางเมืองมิลาน ประเทศอิตาลี โดยใช้มรกตเป็นนางเอกของเครื่องประดับชุดนี้ ซึ่งใช้เวลาในการสรรหามรกตเม็ดงามจนครบทุกชิ้น เป็นเวลานานนับเดือน ทั้งเซตมีน้ำหนักรวมกว่า 105 กะรัต มูลค่า 80 ล้านบาท ส่วนอีกเซตที่เป็นไฮไลต์เช่นกันเป็นของ Gems Pavillion ได้จัดคอลเลกชั่น 20th Anniversary Grand Celebrations มาอวดในโอกาสฉลองครบรอบ 20 ปีของแบรนด์ ซึ่งประกอบด้วยโชคเกอร์ ต่างหู สร้อยข้อมือ และแหวน ชุดนี้รวมมูลค่า 100 ล้านบาท,และเพื่อเปิดโอกาสให้บุคคลทั่วไปได้ร่วมชมความงดงามของเครื่องเพชรและอัญมณีระดับมาสเตอร์พีซนี้ ทางศูนย์การค้าสยามพารากอนจะนำมาจัดแสดงที่บริเวณหน้าร้าน Chanel ชั้น M ถึง 13 มิ.ย.ศกนี้.
สมชื่อกับเป็นศูนย์กลางไลฟ์สไตล์ที่หรูหราติดอันดับโลก ศูนย์การค้า สยามพารากอน ร่วมกับปอร์เช่ ประเทศไทย จัดแสดงเครื่องเพชรมาสเตอร์พีซ จาก 17 ร้านเพชรและจิวเวลรี่ชั้นนำ
สยามพารากอน,ปอร์เช่,งานแสดงเครื่องเพชร,ร้านเพชร,จิวเวลลี่,Blue River,เครื่องเพชรมาสเตอร์พีซ,ข่าวสตรี,ข่าวไทยรัฐ,ไทยรัฐฉบับพิมพ์,หนังสือพิมพ์ไทยรัฐ,ไทยรัฐออนไลน์,ไทยรัฐ,ข่าว